Diari Oficial de la Generalitat Valenciana


Sumari del DOGV 6818, del 13-07-2012 (2012/6961)

ORDE 15/2012, de 3 de juliol, de la Conselleria de Presidència, per la qual es creen fitxers de dades de caràcter personal corresponents al Registre d'Activitats d'Alts Càrrecs de la Generalitat i al Registre de Béns i Drets Patrimonials d'Alts Càrrecs de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2012/07/03/15/dof/vci/html**

### Dades del document

Número de DOGV
:   6818

Data del DOGV
:   13-07-2012

Secció del DOGV
:   I. DISPOSICIONS GENERALS

Número del document
:   2012/6961


Data del document
:   03-07-2012

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * Conselleria de Presidència
    * legislació
    * base de dades
    * administració regional
    * dades personals

ORDE 15/2012, de 3 de juliol, de la Conselleria de Presidència, per la qual es creen fitxers de dades de caràcter personal corresponents al Registre d'Activitats d'Alts Càrrecs de la Generalitat i al Registre de Béns i Drets Patrimonials d'Alts Càrrecs de la Generalitat.   
 [2012/6961]  
PREÀMBUL  
  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir, pel que fa al tractament de les dades personals, les llibertats públiques i els drets fonamentals de les persones físiques i, especialment, del seu honor i intimitat personal i familiar.  
L'article 20 de l'esmentada Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió dels fitxers de les administracions públiques que continguen este tipus de dades només podran fer-se per mitjà de disposició general publicada en el Butlletí Oficial de l'Estat o diari oficial corresponent.  
Per la seua banda, el Reglament de Desplegament de la Llei Orgànica 15/1999, de 13 de desembre, aprovat per mitjà del Reial Decret 1720/2007, de 21 de desembre, regula la forma i el contingut de la disposició general per la qual es crea el fitxer, així com el procediment de la seua notificació i inscripció en el Registre General de Protecció de Dades.  
Igualment, el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'Àmbit de l'Administració de la Generalitat, atribuïx a cada conselleria la competència per a aprovar la pertinent norma de creació de fitxers que continguen dades personals, en l'àmbit de les matèries l'exercici de les quals els corresponga.  
La Conselleria de Presidència, a través de la Direcció General del Secretariat del Consell i Relacions amb les Corts, té atribuïda la gestió del Registre d'Activitats i del Registre de Béns i Drets Patrimonials dels Alts Càrrecs de la Generalitat. En els dits registres s'inscriuen les corresponents declaracions efectuades per les persones que detenten la indicada condició d'alt càrrec, i en estes es contenen dades de caràcter personal susceptibles de protecció.  
Per tot el que antecedix, fent ús de les facultats previstes en l'article 28.e de la Llei 5/1983, de 30 de desembre, del Consell, a fi de fer complir el mandat legal referenciat, i conforme amb el Consell Juridic Consultiu de la Comunitat Valenciana,  
  
ORDENE  
  
Article 1. Creació de fitxers  
Es creen els fitxers corresponents al Registre d'Activitats d'Alts Càrrecs de la Generalitat i al Registre de Béns i Drets Patrimonials d'Alts Càrrecs de la Generalitat, inclosos en l'annex d'esta orde, en compliment de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, i de l'article 54.1 del reglament aprovat per al seu desplegament per mitjà del Reial Decret 1720/2007, de 21 de desembre.  
  
Article 2. Normativa reguladora  
Els fitxers que s'inclouen en l'annex d'esta orde es regiran per les disposicions generals que es detallen per a cada un, i estaran sotmesos, en tot cas, a les normes legals i reglamentàries de superior rang que els siguen aplicables.  
  
Article 3. Inscripció dels fitxers  
En compliment de l'article 55 del reglament de desplegament de la Llei 15/1999, els fitxers seran notificats per a la seua inscripció en el Registre General de Protecció de Dades en el termini de trenta dies des de la publicació d'esta orde en el Diari Oficial de la Comunitat Valenciana  
DISPOSICIÓ ADDICIONAL  
  
Única. Limitació del gasto  
L'execució de la present orde es durà a terme amb els mitjans personals i materials de la Conselleria de Presidència i no tindrà repercussió pressupostària en els estats de gastos del pressupost de la conselleria.  
  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 3 de juliol de 2012  
  
El conseller de Presidència,  
JOSÉ CISCAR BOLUFER  
  
  
  
ANNEX   
  
Fitxers de nova creació  
  
1. Fitxer: Registre d'Activitats d'Alts Càrrecs de la Generalitat  
  
a) Identificació del fitxer, finalitat i usos previstos.  
Es crea el fitxer denominat Registre d'Activitats d'Alts Càrrecs de la Generalitat, la finalitat del qual és la gestió de les inscripcions de les declaracions de les activitats que exercisquen els alts càrrecs, per si o per mitjà de substitució o apoderament, i de les que projecten exercir una vegada produït el cessament com a alt càrrec.  
b) Origen de les dades, procediment de recollida i procedència.  
El col·lectiu de persones als qui afecta el present fitxer està constituït pels alts càrrecs de la Generalitat i, si és el cas, pels seus cònjuges.  
  
Les dades obtingudes procedixen directament de l'interessat, que ompli els corresponents formularis existents a este efecte.  
c) Estructura bàsica del fitxer i el sistema de tractament utilitzat en la seua organització.  
L'estructura del fitxer incorpora els següents tipus de dades:  
· Dades identificatives del declarant: nom, cognoms, DNI/ NIF, firma  
· Dades de detall d'ocupació. Activitats públiques i privades  
El sistema de tractament d'este fitxer es definix com parcialment automatitzat.  
d) Comunicacions previstes de les dades previstes:  
És un registre públic, de conformitat amb el que disposa el Decret 247/1995, de 24 de juliol, del Consell, pel qual es creen els Registres d'Activitats i de Béns i Drets Patrimonials d'Alts Càrrecs de la Generalitat. L'accés al registre es regirà pel que disposa la Llei Orgànica 15/1999 i l'article 37 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com per les disposicions reglamentàries dictades en desplegament d'ambdós lleis.  
e) Transferències internacionals previstes a tercers països:  
No estan previstos tractaments de dades fora del territori del Espai Econòmic Europeu per la qual cosa, d'acord amb l'article 5.1 del reglament de desplegament de la Llei Orgànica 15/1999, aprovat pel Reial Decret 1720/2007, de 21 de desembre, no es projecten transferències internacionals de dades.  
f) Òrgans responsables del fitxer:  
Direcció General del Secretariat del Consell i Relacions amb Les Corts. Conselleria de Presidència. Generalitat.  
g) Servicis o unitats davant els quals poden exercitar-se els drets d'accés, rectificació, cancel·lació i oposició:  
Direcció General del Secretariat del Consell i Relacions amb les Corts. Conselleria de Presidència. Plaça de Nules, número 2, 46617 València.  
h) Nivell de mesures de seguretat:   
El nivell de seguretat exigible per a este fitxer és bàsic, de conformitat amb allò que disposa l'article 81 del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
2. Fitxer: Registre de Béns i Drets Patrimonials d'Alts Càrrecs de la Generalitat  
a) Identificació del fitxer, finalitat i usos previstos.  
Es crea el fitxer denominat Registre de Béns i Drets Patrimonials d'Alts Càrrecs de la Generalitat, la finalitat del qual és la gestió de les inscripcions de les declaracions de béns patrimonials que han de formular els alts càrrecs comprensives de la totalitat dels seus béns, drets i obligacions de caràcter patrimonial, així com de les que, voluntàriament, puguen efectuar els seus cònjuges.   
b) Origen de les dades, procediment de recollida i procedència.  
El col·lectiu de persones als qui afecta el present fitxer està constituït pels alts càrrecs de la Generalitat i, si és el cas, pels seus cònjuges.  
  
Les dades obtinguts procedixen directament de l'interessat, que ompli els corresponents formularis existents a este efecte.  
c) Estructura bàsica del fitxer i el sistema de tractament utilitzat en la seua organització.  
L'estructura del fitxer incorpora els següents tipus de dades:  
· Dades identificatives del declarant: nom, cognoms, DNI/ NIF i firma   
· Dades de característiques personals: estat civil.  
· Dades economicofinanceres i d'assegurances   
El sistema de tractament d'este fitxer es definix com parcialment automatitzat.  
d) Comunicacions previstes de les dades:  
El Registre de Béns i Drets Patrimonials té caràcter reservat, amb les excepcions previstes en el Decret 247/1995, de 24 de juliol, del Consell, pel qual es creen els Registres d'Activitats i de Béns i Drets Patrimonials d'Alts Càrrecs de la Generalitat.  
e) Transferències internacionals previstes a tercers països:  
No estan previstos tractaments de dades fora del territori del Espai Econòmic Europeu, per la qual cosa, d'acord amb l'article 5.1 del reglament de desplegament de la Llei Orgànica 15/1999, aprovat pel Reial Decret 1720/2007, de 21 de desembre, no es projecten transferències internacionals de dades.  
f) Òrgans responsables del fitxer:  
Direcció General del Secretariat del Consell i Relacions amb les Corts. Conselleria de Presidència. Generalitat.  
g) Servicis o unitats davant dels quals poden exercitar-se els drets d'accés, rectificació, cancel·lació i oposició:  
Direcció General del Secretariat del Consell i Relacions amb les Corts. Conselleria de Presidència. Plaça de Nules, núm. 2, 46385 València.  
h) Nivell de mesures de seguretat:   
El nivell de seguretat exigible per a este fitxer és mitjà, de conformitat amb allò que disposa l'article 81 del Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal.


Còpia Permalink ELI